ด้วยสำนักงานเขตพื้นที่การศึกษาประถมศึกษาอุบลราชธานี เขต 4 ได้กำหนดนโยบายในการส่งเสริมสนับสนุนกิจกรรมทักษะอาชีพ ทักษะชีวิต ให้กับนักเรียนของโรงเรียนทุกโรงในสังกัดให้มีรายได้ระหว่างเรียน โดยจะจัดสถานที่จำหน่าบผลผลิต ผลิตภัณฑ์ ของโรงเรียน นักเรียน ครู ผู้บริหารและบุคลกรทางการศึกษา   ณ สำนักงานเขตพื้นที่การศึกษาประถมศึกษาอุบลราชธานี เขต 4 
	ดังนั้น เพื่อให้การดำเนินการดังกล่าวเป็นไปอย่างมีประสิทธิภาพ ผู้บริหารและครูมีส่วนร่วมในการดำเนินงาน จึงขอให้ทุกโรงเรียนในกลุ่มส่งเสริมประสิทธิภาพการศึกษาสำโรง 4 ทุกโรงเรียนส่งรายชื่อ ผู้บริหาร 1 คนและครู 1 คน ตามความสมัครใจเป็นกรรมการฝ่ายต่างๆ ทั้ง 6 ฝ่ายดังนี้   	
	1.คณะกรรมการฝ่ายสถานที่
	2.คณะกรรมการฝ่ายประชาสัมพันธ์
	3.คณะกรรมการฝ่ายการตลาด
	4.คณะกรรมการฝ่ายออกแบบระบบออนไลน์
	5.คณะกรรมการฝ่ายประสานงาน
	6.คณะกรรมการฝ่ายประเมินผล
	ในการดำเนินงานดังกล่าว ขอให้ทุกโรงเรียนดำเนินการส่งรายชื่อมายังกลุ่มส่งเสริมประสิทธิภาพการศึกษาสำโรง 4 ภายในวันที่ 3 มีนาคม 2564
